Elisabeth Gifstad Michelsen

Elisabeth Gifstad Michelsen (født 26. august 1970 i Rana) er en norsk offiser i Hæren. Hun var sjef Heimevernet fra 2019 til 2023.

Karriere
Michelsen startet sin militære karriere ved befalsskolen for Hærens våpentekniske korps i 1992 og har tjenestegjort både i Afghanistan og Irak. 

Mellom 2012 og 2015 jobbet hun som bataljonssjef i Stridstrenbataljonen før hun fortsatte som sjef for logistikk ved Forsvarets operative hovedkvarter i Bodø. I 2018 til 2019 studerte hun ved US Army War College i USA. I februar 2019 ble hun utnevnt til brigader og stabssjef i Heimevernsstaben fra august av. I november 2019 ble hun utnevnt til sjef Heimevernet etter å ha fungert i stillingen siden august.

11. april 2023 begynte hun i en nyopprettet stilling som leder for avdeling for profesjonskultur og samfunnsansvar.

Utmerkelser
 Forsvarsmedaljen med laurbærgren
 Politimedaljen med laubærgren
 Hærens fortjenstmedalje
 Forsvarsmedaljen med stjerne
 Hærens vernedyktighetsmedalje med tre stjerner
 Forsvarets medalje for internasjonale operasjoner
 Forsvarets operasjonsmedalje for Afghanistan
 Forsvarets operasjonsmedalje for Irak
 Norske Reserveoffiserers Forbunds hederstegn
 Hjemmeværnets fortjensttegn
 Hemvärnets kungliga förtjänstmedalj i gull
 Medal of Merit 2nd class (sølv), Latvia
 Minnesota National Guard Distinguished Service Medal, USA
 Forsvarets medalje for skyting
 Forsvarets medalje for feltsport

Referanser

Norske offiserer
Heimevernet
Norske generalmajorer